Ivan Bašmanov

Ivan Bašmanov (26. märts 1923 Virumaa – 6. juuli 1970 Narva) oli Eesti päritolu Nõukogude Liidu sõjaväelane (kapten).

Ta sündis Djuk-Perevolokis, eestipäraselt Kalakülas Virumaal. Aastal 1937 lõpetas ta Zagrivjes 6-klassilise kooli.

Ta osales Teises maailmasõjas Eesti Laskurkorpuse koosseisus (oli 7. Eesti Laskurdiviisi 354. Laskurpolgus patareiülema asetäitjana) Velikije Luki operatsioonis. Hiljem teenis ta 5. löögiarmees, osaledes Stalingradi lahingus, Donbassi vabastamises, Visla-Oderi operatsioonis.

1946 pälvis ta Nõukogude Liidu kangelase nime.

Ta on maetud Ida-Virumaal asuvasse Riigiküla kalmistule.

Kategooria:Nõukogude Liidu sõjaväelased
Kategooria:Nõukogude Liidu kangelased
Kategooria:Lenini ordeni kavalerid
Kategooria:Punalipu ordeni kavalerid
Kategooria:Punatähe ordeni kavalerid
Kategooria:Riigiküla kalmistule maetud
Kategooria:Sündinud 1923
Kategooria:Surnud 1970